**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ ZMLUVA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO RÁMOVÁ ZMLUVA NA DODANIE TOVARU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva, splnomocnený zástupca: Ing. Andrej Zigmund, člen predstavenstva - CFO, kontaktná osoba pre technické veci: Michal Jambrich, telefón: + 421 (0)2 5950 2550, e-mail: jambrich.michal@dpb.sk kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Kupujúci**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie elektromateriálu na zabezpečenie prevádzky, za účelom čoho realizoval zákazku označenú interným číslom NL 18/2022 **„Elektromateriál“** podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa [doplniť] vo Vestníku verejného obstarávania vedeného Úradom pre verejného obstarávania č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Predávajúci je úspešným uchádzačom verejného obstarávania na predmet zákazky NL 18/2022 **„Elektromateriál“ - 3. časť: Poistky, ističe, relé, vypínače, zásuvky, vidlice;** a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Tovar** znamená elektromateriál bližšie špecifikovaný v Prílohe 1 Zmluvy – *Špecifikácia tovaru a jednotkové ceny*;

1. **Kúpna cena** znamená cena za Tovar dodaný na základe objednávky podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
2. **Miesto plnenia** znamená Vozovňa Jurajov dvor - Trnávka, Rožňavská 19, 831 04 Bratislava;
3. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
4. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
9. **Zmluvná strana** znamená Kupujúci a/alebo Predávajúci.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Predávajúceho riadne a včas dodať Kupujúcemu Tovar a previesť vlastnícke právo k Tovaru na Kupujúceho; a
13. Kupujúceho dodaný Tovar prevziať a zaplatiť Predávajúcemu za Tovar Kúpnu cenu;

 a to za podmienok stanovených Zmluvou.

1. Dodanie Tovaru bude uskutočnené na základe objednávky Kupujúceho. Objednávka bude písomná a bude obsahovať najmä presnú špecifikáciu Tovaru, množstvo Tovaru. Takto vystavená objednávka bude podkladom pre fakturáciu podľa článku 4 Zmluvy. Objednávku môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
2. Obchodovateľný finančný objem počas účinnosti Zmluvy je v celkovej výške **[doplniť]** **EUR bez DPH** *(slovom: [doplniť]).* Uvedený finančný objem je predpokladaný a Kupujúci nie je povinný ho vyčerpať.
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
	1. Predávajúci sa zaväzuje dodať Tovar včas a riadne na Miesto plnenia v termíne dodania do 5 Pracovných dní odo dňa doručenia objednávky v súlade s článkom 2 bod 2.2 Zmluvy, za Kúpnu cenu uvedenú v Prílohe 1 Zmluvy a za dodržania bodu 3.2 tohto článku Zmluvy.
	2. Predávajúci je povinný dodať Tovar v množstve, akosti, vyhotovení a s vlastnosťami, ktoré určuje Zmluva a objednávka podľa článku 2 bod 2.2 Zmluvy a riadiť sa pokynmi Kupujúceho pri plnení predmetu Zmluvy. Predávajúci je povinný dodávať Tovar v neporušených obaloch tak, aby bol Tovar chránený pred poškodením pri bežnej manipulácii.
	3. Kupujúci sa zaväzuje prevziať Tovar od Predávajúceho v pracovných dňoch v čase od 06:00 do 13:00 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
	4. Predávajúci je povinný odovzdať Kupujúcemu spolu s dodaným Tovarom súvisiace doklady potrebné na jeho prevzatie, a to najmä:
		* + 1. kópiu objednávky;
				2. dodací list; a
				3. návod na používanie, pokyny na manipuláciu a skladovanie a pokyny na dodržiavanie bezpečnosti a ochrany zdravia pri práci atď.
	5. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie takéhoto Tovaru. Tovar má podstatné vady, ak:
4. vady bránia bežnému alebo zmluvne dohodnutému užívaniu Tovaru; a/alebo
5. Predávajúci nedodrží dohodnutú akosť, štruktúru, vlastnosti alebo množstvo Tovaru špecifikované objednávkou a/alebo Zmluvou; a/alebo
6. Predávajúci nedodrží Kúpnu cenu za dodaný Tovar uvedenú v Prílohe 1 Zmluvy.
	1. V prípade, ak Kupujúci pri prezeraní Tovaru podľa tohto článku bod 3.5 Zmluvy zistí, že viac ako 50 % dodaného Tovaru má zjavné podstatné vady, Kupujúci môže odmietnuť prevzatie celej dodávky Tovaru.
	2. Predávajúci je povinný podstatné vady Tovaru podľa tohto článku bod 3.5 alebo bodu 3.6 Zmluvy odstrániť do 2 (dvoch) Pracovných dní odo dňa, kedy si Kupujúci uplatnil právo odmietnuť prevzatie Tovaru. V prípade, ak Predávajúci vady Tovaru uvedené v tomto článku bode 3.5 písm. a) a b) Zmluvy podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny.
	3. Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim bez výhrad podľa tohto článku bod 3.9 Zmluvy, ak nedošlo zo strany Kupujúceho k odmietnutiu prevzatia Tovaru podľa tohto článku bodu 3.5 alebo 3.6 Zmluvy. V prípade odmietnutia prevzatia Tovaru zo strany Kupujúceho podľa tohto článku bod 3.5 alebo 3.6 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.
	4. Kupujúci prevzatie Tovaru bez výhrad potvrdí na dodacom liste.
7. **KÚPNA CENA A PLATOBNÉ PODMIENKY**
8. Kupujúci je povinný zaplatiť Predávajúcemu za Tovar Kúpnu cenu.
9. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, okrem prípadu uvedenom v tomto článku bod 4.7 Zmluvy, pričom zahŕňa aj náklady na balenie a dopravu. Pri DPH sa bude postupovať podľa osobitných predpisov.
10. Právo na zaplatenie Kúpnej ceny vzniká Predávajúcemu riadnym dodaním Tovaru na základe objednávky Kupujúceho podľa článku 2 bod 2.2 Zmluvy. Predávajúci je oprávnený na základe príslušného dodacieho listu vystaviť Kupujúcemu faktúru na Kúpnu cenu za dodaný Tovar, ktorú Predávajúci spolu s kópiou príslušnej objednávky a dodacieho listu doručí Kupujúcemu.
11. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Kupujúcim a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť okamihom doručenia opravenej faktúry Kupujúcemu.
12. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
13. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
14. Zmluvné strany sa dohodli, že Kúpnu cenu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Poskytovateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
15. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
16. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, osobitnými právnymi predpismi, normami STN a nebude mať také vady, ktoré by bránili jeho využitiu na bežný alebo zmluvne dohodnutý účel.
17. Záručná doba poskytnutá Predávajúcim **je 24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 bod 3.9 Zmluvy. Záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
18. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
19. Nebezpečenstvo škody na Tovare prechádza na Kupujúceho riadnym prevzatím Tovaru bez výhrad podľa článku 3 bod 3.9 Zmluvy.
20. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to písomnou formou v zmysle článku 9 Zmluvy, na tlačive označenom ako „Oznámenie o reklamácii“.
21. Prípadné reklamácie skrytých vád alebo vád zistených až pri používaní Tovaru je Kupujúci povinný uplatniť u Predávajúceho reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Predávajúceho uvedenej v záhlaví Zmluvy alebo na inú písomne oznámenú adresu, v ktorej Kupujúci uvedie číslo faktúry, resp. dodacieho listu a dôvod reklamácie.
22. Reklamáciu posúdia spoločne zástupcovia Zmluvných strán, pričom Predávajúci najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Predávajúci v tejto lehote nevyjadrí, Kupujúci bude považovať reklamáciu za uznanú.
23. V prípade uznanej reklamácie sa Predávajúci zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
24. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehote podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
25. V prípade, ak Predávajúci neprevezme od Kupujúceho reklamovaný Tovar, Kupujúci je oprávnený zaslať tento Tovar Predávajúcemu na jeho náklady, pričom náklady na poštovné vrátane poistenia zásielky je Predávajúci povinný uhradiť na výzvu Kupujúceho do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Predávajúci neuhradí Kupujúcemu náklady spojené s uplatnením reklamácie podľa tohto bodu tohto článku Zmluvy, Kupujúci je oprávnený započítať si tieto náklady voči najbližšej faktúre Predávajúceho.
26. **VYHLÁSENIA A ZÁRUKY**
27. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je funkčný, nepoškodený a nachádza sa v stave umožňujúcom jeho užívanie na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Kupujúceho osobitne upozorniť; a
17. odovzdáva Kupujúcemu spolu s Tovarom všetky doklady vzťahujúce sa k Tovaru.
18. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
20. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
24. **SUBDODÁVATELIA**
25. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
26. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
27. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru dodávaného týmto Subdodávateľom.
28. Časť Tovaru, ktorého dodaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
29. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
30. **SANKCIE**
31. V prípade, ak sa Predávajúci dostane do omeškania so splnením svojej povinnosti dodať Tovar Kupujúcemu včas alebo riadne podľa článku 3 bod 3.1 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 200 EUR (slovom: *dvesto eur*) za každý začatý deň omeškania.
32. V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
33. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 5 bodu 5.8 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 200 EUR (slovom: *dvesto eur*) za každý začatý deň omeškania.
34. V prípade, ak Predávajúci poruší povinnosti v zmysle Zmluvy, porušenie ktorých zároveň zakladá právo Kupujúceho odstúpiť od Zmluvy, Kupujúci má právo za porušenie týchto povinností požadovať od Predávajúceho zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy. Tým nie je dotknuté právo Kupujúceho na náhradu škody.
35. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Kupujúci právo:
36. požadovať od Predávajúceho uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
37. odmietnuť plnenie, resp. vrátiť poskytnuté plnenie Subdodávateľom Predávajúcemu, ktorý nebol písomne schválený Kupujúcim podľa článku 7 bod 7.1 Zmluvy a /alebo článku 11 bod 11.9 Zmluvy.
	1. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
	2. Zmluvné strany považujú takéto určenie zmluvných pokút za primerané a dostatočne určité. Zmluvnú pokutu sa Predávajúci zaväzuje uhradiť, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty Predávajúcemu.
	3. Zmluvné strany sa dohodli, že v prípade, ak Predávajúci nie je schopný dodať Tovar v dohodnutej dodacej lehote podľa článku 3 bod 3.1 Zmluvy, je Kupujúci oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Kupujúcemu z tohto nákupu preúčtovať v plnom rozsahu Predávajúcemu ako náhradu škody.
	4. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
38. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
39. v deň doručenia zásielky, ak bola zásielka doručená osobne alebo kuriérskou službou; alebo
40. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
41. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak..
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
42. **TRVANIE A ZÁNIK ZMLUVY**
43. Zmluvné strany sa dohodli, že Zmluva sa uzatvára na dobu určitú, a to
	1. na **12 (dvanásť) mesiacov** odo dňa uzavretia Zmluvy; alebo
	2. do vyčerpania obchodovateľného objemu podľa článku 2 bodu 2.3 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 12 (dvanásť) mesiacov odo dňa účinnosti Zmluvy, môže byť Zmluva na návrh Kupujúceho za podmienok stanovených Zákonom o verejnom obstarávaní predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Kupujúcim alebo písomnou dohodou Zmluvných strán, v súlade a za podmienok stanovených v tomto článku Zmluvy.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Kupujúci považuje prípady, ak:
4. Predávajúci nedodrží dodaciu lehotu podľa článku 3 bod 3.1 Zmluvy;
5. dodaný Tovar nebude zodpovedať vlastnostiam, požadovanej kvalite alebo množstvu dohodnutého v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
6. Predávajúci nevybaví reklamácie v lehote dohodnutej v článku 5 bod 5.8 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
7. sa niektoré z vyhlásení Predávajúceho podľa článku 6 bodu 6.1 a/alebo 6.2 Zmluvy ukáže ako nepravdivé;
8. Predávajúci nie je schopný dodať Tovar za Kúpnu cenu uvedenú v Prílohe 1 Zmluvy; a /alebo
9. Predávajúci poruší ktorúkoľvek z povinností týkajúcej sa Subdodávateľov alebo ich zmeny podľa ZVO a/alebo podľa článku 7 Zmluvy alebo článku 11 bod 11.9 Zmluvy.
10. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
11. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 6 bodu 6.5 Zmluvy ukáže ako nepravdivé.
12. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 9 Zmluvy.
13. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
14. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
15. Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu. Objednávka potvrdené Zmluvnými stranami pred dátumom odoslania výpovede Predávajúcemu zostávajú platné a budú vybavené podľa Zmluvy.
16. Zmluva zaniká aj na základe písomnej dohody Zmluvných strán.
17. **ZÁVEREČNÉ USTANOVENIA**
18. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
19. Práva a povinnosti zo Zmluvy prechádzajú na právnych nástupcov Zmluvných strán. Predávajúci môže svoje pohľadávky voči Kupujúcemu vyplývajúce zo Zmluvy postúpiť len s predchádzajúcim písomným súhlasom Kupujúceho.
20. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
21. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
22. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
23. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
24. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
25. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
26. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Predávajúci je povinný Kupujúcemu najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
27. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
28. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
29. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
30. Zmluva je vyhotovená v 3(troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy: Príloha 1: Špecifikácia Tovaru a jednotkové ceny

 Príloha 2: Zoznam Subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÉ CENY**

|  |  |  |  |  |
| --- | --- | --- | --- | --- |
|  |  |  |  |  |
| **P.č.** | **Názov** | **Predpokladané množstvo / Ks** | **Jednotková cena v EUR bez DPH** | **Cena celkom v EUR bez DPH** |
| **1.** | Poistka 6 A | 27 |   |  |
| **2.** | Poistka 10A | 20 |   |  |
| **3.** | Poistka 16 A | 10 |   |  |
| **4.** | Poistka sklenená 5x20 3,15A T | 10 |   |  |
| **5.** | Poistka sklenená 5x20mm F4A | 27 |   |  |
| **6.** | Poistka 20 A | 10 |   |  |
| **7.** | Poistka 25 A | 2 |   |  |
| **8.** | Poistka 35 A | 10 |   |  |
| **9.** | Poistka sklenená 5x20 4A T | 10 |   |  |
| **10.** | Poistka nožová PNA 000gG 6A 500V 120kA | 3 |   |  |
| **11.** | Poistka nožová PNA 000gG 10A 500V 120kA | 3 |   |  |
| **12.** | Poistka nožová PNA 000gG 16A 500V 120kA | 3 |   |  |
| **13.** | Poistka VN ABB EJF J25 25kV 10A | 4 |   |  |
| **14.** | Poistka sklenená 5x20 800mA T | 10 |   |  |
| **15.** | Poistka sklenená 5x20 100mA T | 10 |   |  |
| **16.** | Poistka sklenená 5x20 160mA T | 10 |   |  |
| **17.** | Poistka sklenená 5x20 250mA T | 10 |   |  |
| **18.** | Poistka sklenená 5x20 500mA T | 10 |   |  |
| **19.** | Poistka sklenená 5x20 1A T | 10 |   |  |
| **20.** | Poistka nožová 5A | 70 |   |  |
| **21.** | Poistka nožová 7,5A | 87 |   |  |
| **22.** | Poistka plochá 10/2x2,8 10A | 67 |   |  |
| **23.** | Poistka nožová 15A | 187 |   |  |
| **24.** | Poistka sklenená 5x20 1,25A T | 10 |   |  |
| **25.** | Poistka sklenená 5x20mm F2,5A | 17 |   |  |
| **26.** | Poistka sklenená 5x20 1,6A T | 10 |   |  |
| **27.** | Poistka sklenená 5x20 2A T | 10 |   |  |
| **28.** | Poistka sklenená 5x20 2,5A T | 10 |   |  |
| **29.** | Poistka sklenená 5x20 5A T | 10 |   |  |
| **30.** | Poistka sklenená 5x20 6,3A T | 10 |   |  |
| **31.** | Poistka sklenená 5x20 16A T | 10 |   |  |
| **32.** | Poistka sklenená 5x20 20A T | 10 |   |  |
| **33.** | Poistková vložka PV 514 6A gR | 17 |   |  |
| **34.** | Poistková vložka PV 514 10A gR | 17 |   |  |
| **35.** | Poistková vložka PV 514 16A gR | 10 |   |  |
| **36.** | Poistková vložka PV 514 20A gR | 7 |   |  |
| **37.** | Poistková vložka PV 514 63A gR | 7 |   |  |
| **38.** | Poistka Siemens 5SD610 | 2 |   |  |
| **39.** | Siemens 5SF4230 poistkový spodok | 2 |   |  |
| **40.** | Siemens 5SH1161 poistková hlavica | 2 |   |  |
| **41.** | Siemens 5SH318 poistkový dotyk | 9 |   |  |
| **42.** | Držiak poistkový D1PH 6405 1000V | 4 |   |  |
| **43.** | Poistka SIEMENS 5SD606 20A/750VF | 34 |   |  |
| **44.** | Držiak poistkový NTK (žehlička) 1000V AC | 1 |   |  |
| **45.** | Poistková vložka DIII/DZ/E33-35A rýchla | 17 |   |  |
| **46.** | Poist.vložka ETI DII 16A/500V gf rýchla | 17 |   |  |
| **47.** | Poistka IP 11 20A, 600V, 6kA | 47 |   |  |
| **48.** | Poistka valcová auto 16A červená 6x25mm | 134 |   |  |
| **49.** | Vložka poist pre ist.pol.PC10,1000V DC | 17 |   |  |
| **50.** | Vložka poistková PC10,1000V DC,20A | 34 |   |  |
| **51.** | Odpojovač valc. poist. vložiek OPVF10 | 17 |   |  |
| **52.** | Odpojovač valc. poist. vlož. OPT22/OPT20 | 4 |   |  |
| **53.** | Poistka auto valcová 16A červená | 34 |   |  |
| **54.** | Istič PR 61 B 6A na DIN lištu | 14 |   |  |
| **55.** | Relé 3RH2122-2KB40-0LA0 | 4 |   |  |
| **56.** | Relé RJ-8SYDI 24VDC OP00001 FF | 8 |   |  |
| **57.** | Relé RF-4SYDI 24VDC OP00001 FF | 4 |   |  |
| **58.** | Relé výkonové 24VDC 16A3c 445R Finder | 4 |   |  |
| **59.** | Relé Finder 56.34.9.024.0040 | 27 |   |  |
| **60.** | Relé Schrack 6A 250V 24V= PT 580024 | 7 |   |  |
| **61.** | Relé RM 732024-C výkon. 16A DC 3P | 20 |   |  |
| **62.** | Istič BM618106 6A/1P B 6kA | 4 |   |  |
| **63.** | Istič BM618110 10A/1P B 6kA | 4 |   |  |
| **64.** | Istič BM618116 16A/1P B 6kA | 8 |   |  |
| **65.** | Istič 16C/1 LTN 41657 | 3 |   |  |
| **66.** | Istič 16C/3 LTN 41789 | 3 |   |  |
| **67.** | Istič 20C/1 LTN 41658 | 1 |   |  |
| **68.** | Istič 20C/3 LTN 41790 | 1 |   |  |
| **69.** | Istič 1p 16,0B 6kA S201 2CDS251001R1165 | 2 |   |  |
| **70.** | Relé prepín. 24V 10/20A PAL 443811445181 | 27 |   |  |
| **71.** | Vložka poistková HD 10/24kV 442mm, 63A | 5 |   |  |
| **72.** | Istič LTN 41641 20A/1P B 10KA | 7 |   |  |
| **73.** | Istič 1-pólový 24V 15A | 2 |   |  |
| **74.** | Istič LTN 41773 20A/3P B 10kA | 1 |   |  |
| **75.** | Istič LTN-1UC 16,0C 10kA, 41853 | 4 |   |  |
| **76.** | Istič LTN 41642 25A/1P B 10kA | 7 |   |  |
| **77.** | Relé spínacie maxi 24V/70A | 4 |   |  |
| **78.** | Istič LTN 6A/1P B 10kA | 14 |   |  |
| **79.** | Istič LTN 10A/1P B 10kA | 14 |   |  |
| **80.** | Istič LTN 16A/1P B 10kA | 14 |   |  |
| **81.** | Pätica pre relé RUZC3M 11 pin | 20 |   |  |
| **82.** | Relé priemyselné 55.34.8.230.0040 | 7 |   |  |
| **83.** | Relé priemyselné 55.34.9.060.0040 | 7 |   |  |
| **84.** | Relé priemyselné 55.34.9.110.0040 | 7 |   |  |
| **85.** | Relé priemyselné 46.52.8.230.0040 | 7 |   |  |
| **86.** | Relé priemyselné 46.52.9.060.0040 | 7 |   |  |
| **87.** | Relé priemyselné 46.52.9.110.0040 | 7 |   |  |
| **88.** | Relé pomocné päticové 11-pin 750/110V DC | 7 |   |  |
| **89.** | Relé priemyselné 62.32.9.024.0040 | 7 |   |  |
| **90.** | Relé priemyselné 46.52.9.024.0040 | 7 |   |  |
| **91.** | Poistka Midi 125A | 7 |   |  |
| **92.** | Poistka Mega 100A | 7 |   |  |
| **93.** | Poistka Power Cal.4 500A | 4 |   |  |
| **94.** | Poistka nožová Uni 15A | 74 |   |  |
| **95.** | Poistka nožová Uni 10A | 124 |   |  |
| **96.** | Poistka nožová Uni 30A | 17 |   |  |
| **97.** | Poistka nožová Uni 20A | 157 |   |  |
| **98.** | Poistka nožová Uni 25A | 34 |   |  |
| **99.** | Poistka nožová Uni 5A | 24 |   |  |
| **100.** | Poistka nožová 25A | 54 |   |  |
| **101.** | Poistka nožová 30A | 44 |   |  |
| **102.** | Poistka nožová 10A mini, červená | 10 |   |  |
| **103.** | Poistkový patrón keramický 16A | 104 |   |  |
| **104.** | Poistkový patrón keramický 10A | 117 |   |  |
| **105.** | Poistkový patrón keramický 25A | 34 |   |  |
| **106.** | Poistka plochá 19/2x5 15A | 167 |   |  |
| **107.** | Poistka T3,15A k.č. 300-43-455 | 17 |   |  |
| **108.** | Poistka 6,3A k.č. 300-43-467 | 50 |   |  |
| **109.** | Poistka nožová 30A/32V maxi | 17 |   |  |
| **110.** | Patrón poistkový keramický 6A | 67 |   |  |
| **111.** | Odpínač trojpólový vnút. NAL24 6K 275R | 1 |   |  |
| **112.** | Poistka nožová 16A | 10 |   |  |
| **113.** | Poistka patrónová **DII, DZ27, 500V, 10A, gG** | 34 |   |  |
| **114.** | Bleskopoistka POLIM-R 0.85-1ND | 1 |   |  |
| **115.** | Poistka valcová PC10 2A gPV 10x38,rýchla | 4 |   |  |
| **116.** | Poistka rýchla GF 520131F315mA/1500A | 34 |   |  |
| **117.** | Poistka rýchla GF520231F3,15A/1500 | 34 |   |  |
| **118.** | Poistka rýchla GF520250F5A/1500 | 34 |   |  |
| **119.** | Poistka rýchla GF520310F10A/1500 | 34 |   |  |
| **120.** | Poistka 6,3x32 TDC10 60mA 1000V | 17 |   |  |
| **121.** | Poistka valcová14,3x51 PV14 63AgG | 7 |   |  |
| **122.** | Poistka valcová14,3x51,PV514 63AaR rýchl | 7 |   |  |
| **123.** | Poistka valc.10x38,rýchla,PC10 10AgPV | 7 |   |  |
| **124.** | Poistka valc.10x38, rýchla PC10 20A gPV | 7 |   |  |
| **125.** | Poist.valc.D22x58 422080,80A gG DF ELEK. | 7 |   |  |
| **126.** | Poistka val.ker ELCO100KA10x38,500V 6Agl | 7 |   |  |
| **127.** | Poistka valcová, 10x38, 2A, 500V AC | 2 |   |  |
| **128.** | Poistka valcová, 10x38, 4A, 500V AC | 2 |   |  |
| **129.** | Transformátor toroidný TST200/013 1x24V | 1 |   |  |
| **130.** | Transformátor regulačný KIEA 15, 230VAC | 1 |   |  |
| **131.** | Objímka keramická E40 16A | 34 |   |  |
| **132.** | Relé 60.13.9.024.0040 Finder 3PDT | 14 |   |  |
| **133.** | Stykač LC1D25BD 24V/DC | 1 |   |  |
| **134.** | Jednotka spínacia T6 111Z | 40 |   |  |
| **135.** | Mikrospínač (B612-2) | 4 |   |  |
| **136.** | Prepínač modulárny SVK4-32 | 1 |   |  |
| **137.** | Pätica FN-DE IP20 FF | 4 |   |  |
| **138.** | Finder 92.03.0 pätica pre sériu 62 | 4 |   |  |
| **139.** | Finder 94.04 pätica skrutk. pre sériu 55 | 4 |   |  |
| **140.** | Finder 94.P4 pätica pružin. pre sériu 55 | 4 |   |  |
| **141.** | Finder 97.02 pätica skrutk. pre sériu 46 | 4 |   |  |
| **142.** | Finder 97.02 pätica pružin. pre sériu 46 | 4 |   |  |
| **143.** | Pätica 90.23SMA Finder na DIN lištu | 19 |   |  |
| **144.** | Spona 090.33 Finder,60, kovová | 20 |   |  |
| **145.** | Chránič prúdový LFN 42418 | 1 |   |  |
| **146.** | Chránič prúdový OLE 38315 16A/1N/30mA | 1 |   |  |
| **147.** | Chránič pr.s ističom,B,13A,30mA,1+N,G,AC | 4 |   |  |
| **148.** | Chránič prúdový Priori BCP34403 40A/4P/3 | 2 |   |  |
| **149.** | Pomocné kontakty 3RH2911-2FA22 | 4 |   |  |
| **150.** | Stykač MPC-DO910 230V P7 9A cievka230Vac | 2 |   |  |
| **151.** | Stykač OEZ RSI-25-40 A230 25A/230VAC | 1 |   |  |
| **152.** | Stýkač inštal.40A NOx4,230VAC,DIN,SM300 | 4 |   |  |
| **153.** | Chránič pr.s ističom,B,16A,30mA,1+N,G,AC | 5 |   |  |
| **154.** | Odrušovacia dióda 3RT2916-1DG00 | 4 |   |  |
| **155.** | Menič napätia DC/DC DCW05B-15 | 2 |   |  |
| **156.** | Menič napätia AC/DC 12V/230V/800W,USB | 2 |   |  |
| **157.** | Ventilátor radiálny 230V/22W 28FR520 | 4 |   |  |
| **158.** | Pätica žiarovky celosklenenej W2,1x9,5d | 34 |   |  |
| **159.** | Kontrol.napäť.relé HRN55-3x400V/230V | 2 |   |  |
| **160.** | Rozvádzač staveniskový | 1 |   |  |
| **161.** | Poistkový patrón keramický 20A | 17 |   |  |
| **162.** | Rozvádzač ovládania EOV 324S | 1 |   |  |
| **163.** | Menič C-MEGA R36W/24V DCsetting 50percen | 10 |   |  |
| **164.** | Vypínač č. 5 pod omietku EPH0300121 | 34 |   |  |
| **165.** | Vypínač č. 6 pod omietku EPH0400121 | 34 |   |  |
| **166.** | Zásuvka jednoduchá pod omietku EPH 28001 | 17 |   |  |
| **167.** | Zásuvka dvojitá pod omietku EPH 9800121 | 17 |   |  |
| **168.** | Zásuvka-koncovka pogum. na predlžovačku | 12 |   |  |
| **169.** | Rámik na vypínač,ABB SWING | 60 |   |  |
| **170.** | 1-zásuvka šnúrová 230V/16A | 4 |   |  |
| **171.** | Zásuvka samostatná P1300N 3-násobná 16A | 2 |   |  |
| **172.** | Zásuvka pan. IEN3243 400V 32A 4P IP54 | 1 |   |  |
| **173.** | Zásuvka panelová VZ16 250V 16A 3P IP54 | 1 |   |  |
| **174.** | Zásuvka 2P+T/16A/250V IO55 Plexo sivá | 4 |   |  |
| **175.** | 3-zásuvka šnúrová bez vypínača 230 V | 15 |   |  |
| **176.** | Zásuvka ISN 1653, 400V/16A, 5p, IP44 | 2 |   |  |
| **177.** | Zásuvka 400V IS 1653 spojovacia IP44 | 1 |   |  |
| **178.** | Zásuvka nad omietku 230 V IP44 | 37 |   |  |
| **179.** | Zásuvka dvojitá | 30 |   |  |
| **180.** | Vypínač nad omietku č.6 | 17 |   |  |
| **181.** | 4-zásuvka-Protection Strip 4-68580-10A | 2 |   |  |
| **182.** | 4-zásuvka P1400 s vypínačom | 9 |   |  |
| **183.** | Vidlica - 5536-2154 - lomená | 10 |   |  |
| **184.** | Vypínač nad omietku č.5 230V/16A | 17 |   |  |
| **185.** | Kryt zásuvky Harting 09 37 016 1230 | 2 |   |  |
| **186.** | Vidlica 400V IVNO 1653 reverzačná IP44 | 1 |   |  |
| **187.** | Zásuvka Aqualine 134.22982.BB IP44 1-nás | 4 |   |  |
| **188.** | Vidlica 16A/250V | 7 |   |  |
| **189.** | Vidlica ABB Typ 5536-2154 | 4 |   |  |
| **190.** | Zásuvka--5 bez vypínača | 4 |   |  |
| **191.** | Zásuvka--5 s vypínačom | 4 |   |  |
| **192.** | Zásuvka--5 s prepäťovou ochranou 5m | 4 |   |  |
| **193.** | Zásuvka priemyselná IZG 3243 | 2 |   |  |
| **194.** | Zásuvka ISN 3253 400V 32A 5P IP44 | 1 |   |  |
| **195.** | Zásuvka spoj. ISN3243 400V 32A 4P IP44 | 4 |   |  |
| **196.** | Vypínač ťahový NAD OMIETKU 16A/400V | 7 |   |  |
| **197.** | Vidlica 16A/230V | 5 |   |  |
| **198.** | Vidlica 400/32A/4P | 5 |   |  |
| **199.** | Vidlica káblová 32A/4P 400V IP44 S42 S30 | 2 |   |  |
| **200.** | Vidlica IVN 3253 | 2 |   |  |
| **201.** | Vidlica IVN 3243 | 10 |   |  |
| **202.** | Vidlica IVN 1653 400V 16A 5P IP44 | 2 |   |  |
| **203.** | Kolíky HTS 0,75-1 3-1105050-2 | 55 |   |  |
| **204.** | Redukcia 380V, 32A 5-kolík/4-kolík | 1 |   |  |
| **205.** | Vidlica do zásuvky 230V/16A | 2 |   |  |
| **206.** | Spínacia jednotka zapín. ZBE101 | 67 |   |  |
| **207.** | Spínač sériový | 5 |   |  |
| **208.** | Spínač striedavý | 10 |   |  |
| **209.** | Spínač vačkový S63 JDG 1103 A6 3-pólový | 2 |   |  |
| **210.** | Jednotka spínacia ZBE102 | 24 |   |  |
| **211.** | Redukcia ZBZ4 pre hlavice 22mm | 50 |   |  |
| **212.** | Faston zásuvka 6,3x0,8 kábel 1,5-2,5mm2 | 10 |   |  |
| **213.** | Zásuvka gumová 16A/250V | 10 |   |  |
| **214.** | Zásuvka ISGN 6353, 400V/63A, 5p, IP67 | 1 |   |  |
| **215.** | Zásuvka FASTON plochá izolovaná ST-010/R | 74 |   |  |
| **216.** | Zásuvka 24V/7 pólová s tesnením - ALU | 1 |   |  |
| **217.** | Zásuvka 400V - IZN 3243 | 3 |   |  |
| **218.** | Zásuvka rozbočovacia 250V/10A, IP20 | 5 |   |  |
| **219.** | Vidlica IVB3253 400V 32A 5P IP44 | 2 |   |  |
| **220.** | Zásuvka (nabíjačka) 2xUSB vodeodolná | 37 |   |  |
| **221.** | Vidlica gum. 16A/230V IP44 50445 | 4 |   |  |
| **222.** | Vidlica uhlová NFP 001 | 4 |   |  |
| **223.** | Spínač Aqualine 134.21901.B R1 IP44 | 7 |   |  |
| **224.** | Prepínač krížový č.7 | 2 |   |  |
| **225.** | Prepínač č.6 10A/250V IP55 Plexo sivá | 5 |   |  |
| **226.** | Adaptér 16A 5P/4P - A 1653/43 | 1 |   |  |
| **227.** | Rozdvojka 220V | 2 |   |  |
| **228.** | Zástrčka 230V | 5 |   |  |
| **229.** | Odpínač L-TRI 5/24/630-300D 22kV | 1 |   |  |
| **230.** | Koncovka - Troj zásuvka na predlžovačku 220V/16A | 4 |   |  |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Andrej Zigmund

Funkcia: člen predstavenstva - CFO

V [doplniť]dňa \_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]